02/09/2020 | Administración LocalMunicipal
Carballo
Bases e convocatoria do proceso selectivo para a provisión temporal dun/ha técnico/a de información e orientación laboral.

CARBALLO Bases e convocatoria do proceso selectivo para a provisión temporal dun/ha técnico/a de información e orientación laboral (2020/E001/0000012). Por Resolución de Alcaldía núm.2038/2020 de 27/08/2020, apróbaronse as bases para a selección dunha persoa para ocupar un posto de traballo coa categoría de “Técnico/a de información e orientación laboral” de acordo coas necesidades do servizo. O prazo de presentación de instancias é de vinte días naturais contados a partir do seguinte ao da publicación do anuncio da convocatoria no Boletín Oficial da Provincia. O texto das Bases é o transcrito como Anexo a continuación. ANEXO.- BASES PARA A PROVISIÓN TEMPORAL DE 1 PRAZA DE TÉCNICO DE INFORMACIÓN E ORIENTACIÓN LABORAL. PRIMEIRA.- OBXECTO DA CONVOCATORIA.1.1.- O obxecto desta convocatoria é a selección dunha persoa para ocupar, con carácter temporal, un posto de traballo coa categoría de técnico/a de información e orientación laboral, a través do procedemento de selección que se sinala nestas bases, consonte á subvención concedida ao abeiro da Orde da Consellería de Economía, Emprego e industria do 17/12/2019 (DOG núm.214 do 22/01/2020), e de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, do 2 de abril, o Real Decreto Lexislativo 781/1986. de 18 de abril, a Lei 2/2015, do 29 de abril, do emprego público de Galicia, e demais disposicións de pertinente aplicación.1.2.- A duración será de doce meses contados a partir da data da incorporación (previsiblemente o 30/11/2020). Non obstante o anterior, e de conformidade co disposto no artigo 10.1. c) do RD 5/2015, polo que se aproba o Texto Refundido da Lei do Estatuto Básico do Empregado Público, que regula o nomeamento de funcionarios interinos para a execución de programas de carácter temporal, o nomeamento podería ter unha duración superior a un ano para o caso de que, antes do 29/11/2021, a Consellería de Economía, Emprego e industria tivese concedido ao concello de Carballo subvención para a realización das actividades de información, orientación e busca de emprego a partir do 30/11/2021. Por outra parte, o órgano competente poderá acordar que a data de incorporación se anticipe ao 30/11/2020, para o caso que este proceso selectivo teña finalizado antes de que remate o período subvencionable 2019/2020, e, deste xeito, cubrir a vacante existente no posto de traballo de orientación laboral correspondente ao dito período 2019/2020. A persoa seleccionada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable e as instrucións ditadas polo/a concelleiro/a delegado/a. As retribucións mensuais serán as previstas para os funcionarios que ocupen prazas do subgrupo A2, nivel 20, de conformidade co previsto na Lei de Presupostos Xerais do Estado vixente. As funcións do persoal son as establecidas no artigo 3 da Orde da Consellería de Economía, Emprego e industria do 17 de decembro de 2019 (DOG núm.14 do 22/01/2020). SEGUNDA.-REQUISITOS DOS/AS ASPIRANTES. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización dos contratos: a) Nacionalidade: Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 anos de idade e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas do posto de traballo obxecto desta selección. d) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. f) Titulación: Estar en posesión, ou en condicións de obtelo, antes da finalización do prazo de presentación de instancias, do título de licenciada/o universitaria/o, arquitecta/o, enxeñeira/o ou grao; enxeñeiro/a técnico, diplomado/a universitario, arquitecto/a técnico ou grao. No caso de titulacións obtidas no estranxeiro deberase estar en posesión ou en condicións de obtela, antes da finalización do prazo de presentación de instancias, da credencial que acredite a súa homologación. TERCEIRA.- PRESENTACIÓN DE SOLICITUDES.3.1.- As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de vinte días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Así mesmo poderanse presentar na forma que determina o artigo 16 da Lei 39/2015, do 1 de outubro, do Procedemento Administrativo Común das Administracións Públicas; neste caso, os/as aspirantes deberán comunicalo mediante telefax (981 702858) ou e-mail ( xestiondepersoal@carballo. gal ) durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.3.2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: – Xustificante acreditativo de ter ingresado na Tesourería Municipal a cantidade de trinta e seis euros (36,00 €), en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cos datos do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. – Fotocopia da titulación esixida na base segunda letra f) desta convocatoria – Relación de méritos que aleguen os aspirantes para a súa avaliación na fase de concurso, que se acompañará da documentación acreditativa daqueles. No concurso non se terán en conta os documentos que non queden debidamente acreditados dentro do prazo de presentación de instancias. (base 6.2). 3.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.4.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. CUARTA.- ADMISIÓN DE ASPIRANTES. DATA E LUGAR DE CELEBRACIÓN DA VALORACIÓN DE MÉRITOS E DA FASE DE OPOSICIÓN.4.1. - Rematado o prazo de presentación de instancias, o Alcalde ditará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Os/as aspirantes excluídos/as dispoñen dun prazo de dez días hábiles contado desde o seguinte ao da publicación da antedita resolución, para presentar as reclamacións oportunas ou emendas de defectos, nos termos do art.69 da Lei 39/2015. A presentación de reclamacións por calquera outro medio distinto ao da presentación no Rexistro xeral do Concello de Carballo, pode ser comunicada mediante telefax (981 702858) ou e-mail ( xestiondepersoal@carballo. gal ) durante o mesmo prazo.4.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora de valoración da fase de concurso e da celebración da fase de oposición.4.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. QUINTA. COMPOSICIÓN DA COMISIÓN DA AVALIACIÓN 5.1. A Comisión de Avaliación será designada por Decreto da Alcaldía, no momento de aprobación da listaxe definitiva de admitidos/as e excluídos/as.5.2. Os membros da Comisión de Avaliación deberán absterse de intervir cando concorran as circunstancias previstas no artigo 23 da Lei 40/2015, do 1 de outubro (de réxime xurídico do Sector Público), notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo có disposto nos artigos 23 e 24 da Lei 40/2015.5.3. A Comisión non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a.5.4. A Comisión poderá propoñer a incorporación, aos seus traballos, de asesores especialistas, que se limitarán ao exercicio das súas especialidades técnicas en base exclusivamente as cales colaborarán có órgano de selección.5.5. A Comisión queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. En defecto do previsto nas bases desta convocatoria, no caso de dúbida respecto á valoración de méritos estarase ao disposto o sinalado no artigo 12.2 da citada Orde do 19/01/2018, para o posto de técnicos/as de orientación. SEXTA.- CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de provisión: concurso-oposición libre.6.1. DESENVOLVEMENTO DAS PROBAS. Os/as aspirantes serán convocados para a fase de oposición en chamamento único, quedando decaídos/as no seu dereito os/as opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os/as aspirantes deberán presentarse provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia do/a interesado/a, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “ S”, de conformidade co establecido na Resolución da Consellería de Facenda do 30 de xaneiro de 2020, pola que se publica o resultado do sorteo celebrado nese día (DOG 10/02/2020), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes.6.2 FASE DE CONCURSO (Máximo 11,50 puntos). O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. A fase de concurso desenvolverase con carácter previo á fase de oposición e as puntuacións outorgadas publicaranse no taboleiro de anuncios do Concello. Non obstante, non é preceptivo que medie un prazo previo entre a publicidade das cualificacións da fase de concurso e o chamamento de aspirantes e inicio da fase de oposición. Os méritos valoraranse con referencia á data na que remate o prazo de presentación de instancias e acreditaranse documentalmente xunto coa solicitude de participación coa presentación das fotocopias correspondentes, de acordo có BAREMO que se achega como Anexo I destas bases, que coincide co establecido no artigo 12 da Orde do 17/12/2019 (Requisitos e selección de persoal técnico de orientación) pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2020 (DOG núm.14 do 22/01/2020). Ningún mérito poderá ser puntuado en máis dun apartado. A puntuación obtida na fase de concurso terá carácter eliminatorio, sendo requisito imprescindible acadar unha puntuación mínima total de tres con cinco puntos (3,5) puntos para concorrer a fase de oposición. Publicada a listaxe definitiva coas puntuacións finais da fase de concurso, procederase a realización da fase de oposición coas persoas que acadaran a puntuación mínima total en currículo de tres con cinco puntos (3,5). A puntuación nesta fase non poderá superar o 40% da nota final.6.3. FASE DE OPOSICIÓN. Primeira proba: Consistirá na realización dun suposto práctico a desenvolver por escrito (e respecto do cal o tribunal poderá acordar a súa lectura pública), e/ou a na exposición, por escrito, e posterior defensa, dun tema elixido ao chou polo tribunal antes do comezo do exercicio, en ambos casos respecto do contido do programa especificado no anexo II, bloque B) desta convocatoria. Ao finalizar a lectura pública do suposto práctico, se fose o caso, ou a defensa do tema elixido ao chou polo tribunal, este poderá dialogar e formularlles preguntas aos/ás aspirantes relacionadas coas materias obxecto do exercicio, así como aquelas que considere oportunas sobre as funcións propias do posto de traballo ou coñecementos profesionais básicos, así como sobre o bloque A) do temario, para constatar os coñecementos sobre a materia, os coñecementos e labores propias do posto de traballo e as aptitudes do/da candidato/a. A proba cualificarase polo Tribunal de 0 a 20 puntos, sendo necesario acadar a unha puntuación mínima de 10 puntos para superala. Segunda proba: Avaliación do coñecemento da lingua galega, só para aqueles aspirantes que non puidesen acreditalo documentalmente Será de carácter obrigatorio e eliminatorio e cualificarase como apto/non apto. Consistirá en redactar correctamente, nun tempo máximo de 30 minutos, un texto con erros facilitado polo tribunal. Corresponderalle ao tribunal determinar o nivel de coñecementos elixido para acadar o resultado de apto. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación de fotocopia compulsada do certificado de iniciación na lingua galega ou CELGA 3 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a.6.4.- CUALIFICACIÓN FINAL E RELACIÓN DE APROBADOS Á cualificación obtida polos aspirantes na fase de oposición, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes a Comisión de Avaliación fará pública a relación de aprobados por orde de puntuación no taboleiro de anuncios da corporación. Será seleccionado/a aquel/a que obteña maior puntuación global (sumadas as da fase de concurso e oposición). No caso de producirse empate na puntuación final, computadas as dúas fases, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación total da segunda fase (de oposición), e a continuación a da primeira; e de persistir o empate, as puntuacións obtidas en cada apartado e subapartado, pola orde en que se reflicta nas respectivas fases. A Comisión de Avaliación enviará á Delegación da Consellería de Economía, Emprego e Industria da Xunta de Galicia e ao Servizo de persoal do Concello, a relación de aspirantes por orde de puntuación acadada. SÉTIMA.- LISTAXE DE SUBSTITUCIÓNS E CHAMAMENTO AOS INTEGRANTES DA LISTAXE. A Comisión de Avaliación, na acta da última sesión, incluirá unha relación dos/as aspirantes que tendo superados o exercicio da oposición, no seu caso, non foran incluídos na proposta de nomeamento, a efectos de poder, se así se considera, ser chamados no caso de que o posto quedara baleiro antes da finalización da actividade, sexa por baixa ou renuncia do/a seleccionado/a, por incapacidade temporal, ou para o caso de que a Consellería de Traballo non validase a contratación do/a candidato/a seleccionado/a pola comisión. Así mesmo, se o órgano competente para o nomeamento o estimase oportuno, a persoa que resulte seleccionada neste proceso selectivo e que se inclúa na proposta de nomeamento que a comisión de avaliación inclúa eleve á Alcaldía, así como as que poidan ser incluídas na listaxe de substitucións que propoña o Tribunal seleccionador a que se refire o parágrafo anterior, poderán ser chamadas para contratacións ou nomeamentos coa mesma ou similar categoría profesional que xurdan no futuro. A confección desta relación de aspirantes para provisións temporais, será aprobada por Decreto da Alcaldía e publicada no Taboleiro de Anuncios do Concello. Neste caso respectaríase o sistema rotatorio de chamamento de compoñentes da listaxe, por orde de puntuación dos aspirantes. Os/as integrantes da listaxe non perderán a orde de prelación que en cada momento lles corresponda nestas ate que acaden doce meses de traballo, de tal xeito que se a contratación para a que son chamados/as ten unha duración inferior retornarán ao posto que novamente lles corresponda na listaxe. Cando un/ha compoñente da listaxe acade 12 meses de traballo permanecerá outros 12 en expectativa de volver a ser chamado, coa finalidade de garantir o sistema rotativo e a igualdade de oportunidades para todos os alistados. A vixencia desta listaxe será ata que a Corporación a derrogue expresamente ou confeccione outra distinta e indique a derrogación da que se deriva destas bases. Causas de exclusión. Serán motivos de exclusión dun/ha integrante da listaxe de substitución, salvo causa de forza maior ou causa debidamente xustificada e apreciada polo órgano de contratación os seguintes: Non aceptación do chamamento ofertado. Non resposta dentro do prazo fixado, trala realización da chamamento. Renuncia á continuidade no desempeño dun posto de traballo, unha vez que foi nomeado e/ou contratado/a. Separación do servizo por sanción disciplinaria e/ou por despido, agás que fose declarado nulo ou improcedente. Non obstante o disposto na paragrafo anterior respecto das causas de exclusión, aquela persoa que rexeite unha incorporación ofertada, sempre e cando se conteste en prazo, pasará ao último posto da listaxe de reserva. OITAVA.- PRESENTACIÓN DE DOCUMENTOS. O/a aspirante proposto/a presentará na Secretaría Xeral do Concello, no prazo de tres días naturais (contado a partir da publicación do resultado da selección), os documentos que acrediten que compren todos e cada un dos requisitos esixidos na base 2ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a documentación orixinal dos méritos que fosen alegados e valorados na fase de concurso para o seu cotexo e compulsa coas fotocopias presentadas xunto coa solicitude de participación no proceso selectivo. Se dentro do prazo indicado, salvo casos de forza maior, o/a aspirante proposto/a non presentara a súa documentación ou non acreditara reunir os requisitos esixidos, non se poderá proceder ao seu nomeamento, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. NOVENA.- NOMEAMENTO. Unha vez presentada a documentación á que se refire o apartado anterior, o órgano competente da Corporación procederá ao nomeamento como funcionario/a interino/a a favor do/a aspirante proposto/a pola Comisión, e será nula o nomeamento de quen incorra en causas de incapacidade específica conforme á normativa vixente. Non obstante o anterior, no caso de que a Delegación da Consellería de Economía, Emprego e Industria mostrase algunha desconformidade respecto do currículo do/a candidato/a seleccionado/a, este/a non poderá ser nomeado/a. Previamente á toma de posesión, a/o aspirante nomeado/a deberá subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. A persoa funcionaria nomeada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable. DÉCIMA.- PUBLICIDADE DO PROCESO SELECTIVO Agás a convocatoria, que se publicará segundo se establece na base 3ª, a publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos/das aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo DÉCIMO PRIMEIRA.- NORMAS FINAIS. Primeira.- Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso- administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso- administrativo ata que se resolva expresamente de Economía, Emprego e Industria Neste último suposto, o prazo para a interposición do recurso contencioso- administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. ANEXO I. BAREMO DE MERITOS PARA A FASE DE CONCURSO (Máximo 11,50 puntos). APARTADO 1) Formación específica. Máximo 3,5 puntos Pola participación en cursos de formación e perfeccionamento ou máster organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, en materias relacionadas có posto ofertado: 0,20 puntos por cada 30 horas formativas, ata un máximo de 3,5 puntos. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar con suficiente claridade o seu contido básico. No suposto de non acreditarse a duración dos cursos, estes non se valorarán. En ningún caso serán valorados por este apartado aqueles “ cursos ” cuxa finalidade sexa a obtención dun título académico. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquel que outorgara unha puntuación inferior. Os cursos de ofimática e no ámbito das TIC valoraranse de conformidade co previsto no apartado 3 deste anexo. APARTADO 2) Experiencia profesional. Máximo 4,75 puntos.2.1.- Por cada mes realizando tarefas directamente relacionadas co posto de traballo ofertado (orientación laboral/profesional, titorías laborais con persoas adultas, inserción laboral, etc): 0,40 puntos por cada mes traballado.2.2.- Por cada mes realizando tarefas técnicas indirectamente relacionadas co posto ofertado: 0,10 puntos por cada mes, ata un máximo 2 puntos. A experiencia profesional acreditase de acordo co seguinte detalle: a) Traballadores asalariados ou por conta allea: Será necesario presentar informe de vida laboral expedido pola Administración da Seguridade Social, que se acompañará de fotocopia dos contratos ou certificado de empresa, onde se especifique a categoría profesional e o tempo traballado. b) Traballadores autónomos ou por conta propia: Informe de vida laboral expedido pola Administración da Seguridade Social no que se especifiquen os períodos de alta na Seguridade Social no réxime especial correspondente e descrición da actividade desenvolvida, así como a alta no IAE (actualizada). Así mesmo, xustificarase o traballo efectivo no período de alta na S. S. coa presentación de facturas, libros de contas ou calquera outro medio válido en dereito no que consten os servizos prestados. c) Cando se trate de colaboracións, bolsas, titorías, docencia, educación social ou servizos sociais, estes deberanse acreditar mediante certificación de organismos oficiais na que deberá constar o tempo de realización, e de ser o caso, copia das condicións da convocatoria. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. APARTADO 3) Ámbito das TIC. Máximo 2,00 puntos. A realización dos cursos no ámbito das TIC deberá acreditarse do xeito indicado no apartado 1 para a formación específica, debendo observarse os mesmos criterios de valoración. A experiencia laboral no ámbito das TIC acreditarase de acordo do xeito indicado no apartado 2 para a experiencia profesional.3.1.- Coñecementos Ofimáticos debidamente acreditados. Máximo 1,00 punto.3.1.1.- Por estar en posesión dalgunha das seguintes titulacións académicas: enxeñaría informática, tecnoloxías da información ou telecomunicacións; 1,00 punto.3.1.2.- Por estar en posesión dunha titulación académica oficial de técnico/a superior relacionada coa familia informática e comunicacións: 0,50 puntos Para o caso de posuír varias titulacións académica (sexa do parágrafo 3.1.1 ou 3.1.2) só se contará unha.3.1.3.- Pola participación en cursos de formación e perfeccionamento ou máster organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, que versen sobre sistemas operativos, programas ofimáticos, programas de deseño e navegadores web, xestión de redes sociais ou espazos web para a publicación de contidos (blogues, wikis.): 0,20 puntos por cada 30 horas formativas, ata un máximo 0,6 puntos.3.2.- Experiencia laboral na xestión de espazos web adicados á orientación e busca de emprego. Máximo 1,5 puntos.3.2.1.- Pola experiencia acreditable na publicación ou xestión de espazos web ou perfís en redes sociais relacionados coa información, orientación e busca de emprego: 0,25 puntos por cada seis meses con actividade acreditable. APARTADO 4) Outros méritos.4.1.- Polo coñecemento acreditado do idioma galego, mediante a presentación de copia do Celga 4 ou equivalente debidamente homologado: 0,25 puntos.4.2 - As persoas candidatas que acrediten o recoñecemento dun grao de discapacidade igual ou superior ao 33 %, e a compatibilidade entre a discapacidade e o desenvolvemento das tarefas e funcións do posto mediante o correspondente certificado do órgano competente: 1,00 puntos. ANEXO II. TEMARIO PARA O EXERCICIO DA FASE DE OPOSICION. Bloque A) Materias comúns: 1. A Constitución española de 1978. Estrutura e principios xerais. Dereitos e deberes fundamentais dos españois.2. O procedemento administrativo común: concepto, principios xerais, fases e terminación do procedemento. Os dereitos e deberes dos cidadáns e interesados.3. A función pública local. Concepto e clases de persoal ó servizo das entidades locais: funcionarios, persoal eventual e persoal laboral. Os dereitos e deberes de persoal ao servizo das Administracións Públicas.4. Funcionamento dos órganos colexiados locais. Réxime de sesións e acordos. Actas e certificacións de acordos.5. A organización municipal. O concello. Órganos básicos: Alcalde e Tenentes de Alcalde, Pleno e Xunta de Goberno Local. As competencias municipais, con especial referencia os ámbitos da formación e o emprego. Bloque B) Materias específicas: 1. O Servizo Público de Emprego de Galicia (SPEG): Distribución territorial de oficinas de emprego. O portal de emprego. Dereitos e deberes da persoa desempregada inscrita como demandante de emprego. A renovación da demanda. O punto de información. A intermediación laboral, a demanda de emprego e a oferta de emprego no SPEG.2. A orientación profesional e laboral. O/a orientador/a laboral do SPEG. Accións que desenvolve. Obxectivos e protocolo da entrevista de orientación laboral. Itinerarios personalizados de inserción.3. A formación profesional para o emprego da Xunta de Galicia. Lexislación actual. Rede de centros e ficheiro de especialidades formativas. A situación no Concello de Carballo.4. Os programas mixtos de formación e emprego na Comunidade Autónoma de Galicia. A situación no Concello de Carballo.5. O mercado de traballo na comarca de Bergantiños. Distribución do paro. Perspectivas no contorno laboral da comarca, características das ofertas e perfil dos/as demandantes. A Situación no Concello de Carballo.6. A entrevista personalizada. Elaboración de diagnoses individualizadas sobre o perfil, as necesidades e as expectativas das persoas demandantes de emprego. A motivación no contorno laboral.7. O deseño, a elaboración e a realización de itinerarios individuais e personalizados de emprego ás persoas desempregadas.8. Busca, selección e tratamento da información. Sistemas e fontes para a información na orientación profesional e laboral. A protección de datos de carácter persoal.9. Recoñecemento das competencias adquiridas pola experiencia laboral mediante a acreditación oficial. Os certificados de profesionalidade: Lexislación vixente, especialidades e tramitación. Competencias clave: Definición, obxectivos e lexislación actual.10. Potencialidades da Oficina Virtual de Emprego. Métodos de renovación da demanda. Programa de titorización dixital.11. O sistema educativo español: a Formación profesional. A oferta de accións de formación profesional para o emprego. O Plan de formación do Concello de Carballo.12. O Servizo Público de Emprego Estatal (SEPE). Prestacións por desemprego e subsidios.13. O contrato de traballo. Os dereitos e deberes dos traballadores. As modalidades de contratación.14. O traballo das persoas estranxeiras (intracomunitarias e extracomunitarias) en España, itinerarios de inserción laboral. O permiso de traballo.15. A Bolsa de traballo do Concello de Carballo (BDT). Demandantes, empresas e intermediación laboral. Carballo 28 de agosto de 2020 O Alcalde Evencio Ferrero Rodriguez